Rani Mukerji
Rani Mukerji (bengalcha: রাণী মুখার্জী; 21-mart 1978-yilda tugʻilgan) hindistonlik Bollywood aktrisasidir. U koʻplab mukofotlar, jumladan, 8 ta Filmfare mukofoti sovrindori. Mukerji 2000-yillarning eng mashhur va eng koʻp maosh oluvchi aktrisalari roʻyxatidan oʻrin olgan. Rani Mukerjining ota-onasi va qarindoshlari hind kino sanoati aʼzolari boʻlgan Mukerjilar oilasi boʻlsa-da, u kino sohasida shuhrat qozonishga intilmagan. Oʻsmirlik chogʻida u otasining bengal tilidagi "Biyer Phool" filmida (1996) suratga tushadi. Uning Bollivuddagi debyut filmi "Raja Ki Aayegi Baraat" (To'y mashmashasi) (1996) ijtimoiy dramasi bo'lib, suratga tushish orqali Bollivudda ishlay boshlaydi. Rani Mukerji oʻzining birinchi tijoriy muvaffaqiyatiga "Gʻulom" (1998) jangovar filmi va "Kuch Kuch Hota Hai" (Hayotda hamma narsa bo'ladi) (1998) romantik-filmi bilan erishdi. Qisqa muvaffaqiyatsizlikka uchraganidan soʻng, 2002-yil uning uchun burilish nuqtasi boʻldi, u Yash Raj Films tomonidan "Saathiya" (Sevgi anatomiyasi) dramasining yulduzi sifatida tanildi. Rani Mukerji koʻplab filmlarda, jumladan Chalte Chalte (Yoʻl yoʻlakay) (2003), Hum Tum (Men va Sen)(2004), Veer-Zaara (Vir va Zara) (2004) va Kabhi Alvida Naa Kehna (Hech qachon alvido demang) (2006) hamda Bunty Aur Babli (Banti va Babli) (2005) kriminal komediyasida rol oʻynagan. Shuningdek, u „Yuva“ (2004) siyosiy trillerida haqoratlangan xotinni, "Black" (Zulmat) (2005) dramasida kar va koʻr ayol rolini o'ynagani uchun maqtovga sazovor bo'ldi. 2005-yil chiqqan yana bir "Paheli" (Jumboq) filmida rajastanlik kelin rolini oʻynagani uchun ham maqtovga sazovor boʻldi. Keyin 2007 va 2010 yillar Rani Mukerji Yash Raj Films bilan bir nechta muvaffaqiyatsiz filmlarda hamkorlik qildi, natijada tanqidchilar uning rol tanlashidan noliy boshlashadi. U Jessikani hech kim oʻldirmagan (2011) trillerida qattiq jurnalist rolini oʻynaganida bu holatni oʻzgartiradi va keyingi muvaffaqiyat uning „Talaash: javob ichimda yotadi“ (2012), Mardaani (2014) va uning davomi Mardaani 2 (2019) trillerlaridagi bosh rollari uchun keldi. Mukerjining eng yuqori daromad keltirgan relizi sifatida paydo bo'lgan "Hichki" (Hiqichoq) (2018) komediya-dramasi va "Mrs Chatterjee Vs Norway" (Chatterji Xonim Norvegiyaga qarshi) (2023) dramasi keyingi muvaffaqiyatlarga erishdi. Rani Mukerji insonparvarlik ishlari bilan shugʻullanadi va ayollar va bolalar koʻp duch keladigan muammolar haqida gapiradi. U kontsert gastrollari va sahna koʻrgazmalarida qatnashgan va 2009-yilda Dance Premer-liga realiti-shousida isteʼdodli hakam sifatida ishtirok etgan. Rani Mukerji kinorejissyor Aditya Chopraga turmushga chiqgan, ularning 1 qizi bor.